
31.08.2026                          

COMUNICAT DE PRESĂ

Consolidarea dialogului social la nivelul județului Timiș
​Timișoara

La solicitarea domnului prefect al județului Timiș, Paul Finta, Inspectoratul Teritorial de Muncă Timiș a găzduit astăzi, de la ora 9, ședința Comisiei de Dialog Social, la care au participat reprezentanți ai administrației publice locale, ai organizațiilor patronale și ai structurilor sindicale.

​Tema principală de pe ordinea de zi a fost despre Ordonanța de Urgență nr. 32/2026 care reglementează accesul cetățenilor din state terțe pe piața muncii din România și modifică cadrul legal privind detașarea și încadrarea cetățenilor străini pe piața muncii. 

​În cadrul discursului de deschidere, doamna Ileana Mogoșanu, inspector șef al ITM Timiș, a subliniat disponibilitatea instituției pentru colaborare instituțională continua și a menționat faptul că relațiile de muncă echilibrate depind direct de protejarea drepturilor lucrătorilor și de înțelegerea nevoilor angajatorilor. Întâlnirea de astăzi reprezintă  angajamentul nostru comun pentru consolidarea unui mediu de lucru guvernat de respectarea strictă a  bazat pe respectarea normelor legale și cooperare.

​Inspectoratul Teritorial de Muncă Timiș va continua să sprijine inițiativele care promovează transparența, securitatea în muncă și stabilitatea socio-economică la nivel județean.

Compartimentul Comunicare și Indicatori Statistici 
ITM TIMIȘ

Consider că dialogul social este esențial pentru construirea unor relații de muncă echilibrate și pentru identificarea unor soluții care să răspundă atât nevoilor angajatorilor, cât și protejării drepturilor lucrătorilor.

La ITM Timiș credem că dialogul, comunicarea și colaborarea trebuie să stea la baza oricărei soluții durabile.
Avem responsabilități diferite, dar un obiectiv comun: o piață a muncii sigură, echitabilă și bazată pe respectarea legii.

